CELEX: 62021TN0806
Language: sl
Date: 2021-12-27 00:00:00
Title: Zadeva T-806/21: Tožba, vložena 27. decembra 2021 – NT/EMA

14.2.2022   
            
            
               SL
            
            
               Uradni list Evropske unije
            
            
               C 73/66
            
         
      Tožba, vložena 27. decembra 2021 – NT/EMA
      (Zadeva T-806/21)
      (2022/C 73/83)
      Jezik postopka: francoščina
      
         Stranki
      
      
         Tožeča stranka: NT (zastopnik: N. de Montigny, odvetnica)
      
         Tožena stranka: Evropska agencija za zdravila
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe z dne 15. marca 2021;
               
            
                  —
               
               
                  po potrebi razglasi ničnost odločbe z dne 30. septembra 2021;
               
            
                  —
               
               
                  toženi stranki naloži plačilo odškodnine 2 500,00 EUR za povračilo nepremoženjske škode, ki je nastala tožeči stranki;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet razlogov.
      
                  1.
               
               
                  Prvi tožbeni razlog: pravno nezadostna obrazložitev odločbe. Tožeča stranka v zvezi s tem trdi, da ni bil opravljen konkreten in podroben preizkus položaja ter da v posredovanih sklepnih ugotovitvah obstajajo protislovja. Poleg tega zatrjuje kršitev pojma „poklicna bolezen“ in očitno napako pri presoji.
               
            
                  2.
               
               
                  Drugi tožbeni razlog: uradni zdravnik agencije zdravniku, ki ga je imenovala tožeča stranka, in neodvisnemu zdravniku ni zagotovil informacij oziroma jima je dal napačne informacije, kar zadeva opredelitev poklicne bolezni v smislu Kadrovskih predpisov za uradnike.
               
            
                  3.
               
               
                  Tretji tožbeni razlog: kršitev postopka in preuranjenost sklepnih ugotovitev invalidske komisije, ker bi se moral pri teh ugotovitvah upoštevati stres, povzročen z delom, in ker v zvezi z dejstvi, na katerih so te ugotovitve utemeljene, trenutno poteka upravna preiskava.
               
            
                  4.
               
               
                  Četrti tožbeni razlog: kršitev pravice tožeče stranke do zaslišanja s strani organa za sklepanje pogodb o zaposlitvi, preden je bila odločba sprejeta, ter kršitev dolžnosti skrbnega ravnanja, pomoči in dobrega upravljanja.
               
            
                  5.
               
               
                  Peti tožbeni razlog: nepravilno ravnanje uprave v okviru obravnave prošnje tožeče stranke, ki je pripeljalo do tega, da ji je nastala škoda, ki je ex aequo et bono ocenjena na 2 500,00 EUR.